शादी से कुछ ही घंटे पहले दुल्हन को चाकुओं से गोदकर मार डाला पिता ने...  
केरल में बेटी को पिता ने मौत के घाट उतारा.
शादी से कुछ घंटे पहले ही पिता ने दिया वारदात को अंजाम.
पिता को पुलिस ने गिरफ्तार कर लिया है.
पुलिस के मुताबिक, अथिरा एक व्यक्ति से प्यार करती थी, जो भारतीय सेना के लिए काम करता है. अथिरा का पिता राजन इस रिश्ते से खुश नहीं था, और उसने अनिच्छा से ही इस रिश्ते के लिए सहमति दी थी. पुलिस ने बताया कि गुरुवार शाम को पिता-पुत्री के बीच हुई बहस के बाद गुस्से में आकर राजन ने तेज़धार हथियार से अथिरा पर हमला कर दिया. अथिरा को वारदात के तुरंत बाद अस्पताल ले जाया गया, लेकिन उसकी जान नहीं बचाई जा सकी. पुलिस ने जानकारी दी है कि 42-वर्षीय राजन को गिरफ्तार कर लिया गया है, और उससे पूछताछ जारी है.